CELEX: 32020R1759
Language: lv
Date: 2020-08-28 00:00:00
Title: Komisijas Deleģētā regula (ES) 2020/1759 (2020. gada 28. augusts), ar ko labo Deleģēto regulu (ES) Nr. 1394/2014, ar kuru izveido izmetumu plānu dažām pelaģiskajām zvejniecībām, kas darbojas dienvidrietumu ūdeņos

26.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 397/4
               
            
         KOMISIJAS DELEĢĒTĀ REGULA (ES) 2020/1759
         (2020. gada 28. augusts),
         ar ko labo Deleģēto regulu (ES) Nr. 1394/2014, ar kuru izveido izmetumu plānu dažām pelaģiskajām zvejniecībām, kas darbojas dienvidrietumu ūdeņos
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 15. panta 6. punktu un 18. panta 1. un 3. punktu,
         tā kā:
         
                     (1)
                  
                  
                     Regulas (ES) Nr. 1380/2013 mērķis ir visās Savienības zvejniecībās pakāpeniski izskaust izmetumus, ieviešot izkraušanas pienākumu attiecībā uz tādu sugu nozvejām, kurām noteikti nozvejas limiti.
                  
               
                     (2)
                  
                  
                     Ar Regulas (ES) Nr. 1380/2013 15. panta 6. punktu Komisija ir pilnvarota, pamatojoties uz kopīgiem ieteikumiem, kurus, apspriežoties ar attiecīgajām konsultatīvajām padomēm, izstrādājušas dalībvalstis, uz laiku, kas nav ilgāks par trim gadiem, ar deleģētu aktu pieņemt vienreiz atjaunojamus izmetumu plānus.
                  
               
                     (3)
                  
                  
                     Beļģija, Spānija, Francija, Nīderlande un Portugāle ir tieši ieinteresētas dienvidrietumu ūdeņu zvejniecību pārvaldībā. Pēc apspriešanās ar Dienvidrietumu ūdeņu konsultatīvo padomi un Pelaģisko krājumu konsultatīvo padomi minētās dalībvalstis 2017. gada 2. jūnijā iesniedza Komisijai kopīgu ieteikumu pagarināt izmetumu plānā noteikto de minimis atbrīvojumu termiņu.
                  
               
                     (4)
                  
                  
                     Ņemot vērā minēto ieteikumu un Zivsaimniecības zinātnes, tehnikas un ekonomikas komitejas (ZZTEK) labvēlīgo izvērtējumu (2), de minimis atbrīvojums attiecībā uz Eiropas anšova, makreles un stavridu nozvejām, kas ar trali ar traļu durvīm (OTM) un pāru trali (PTM) gūtas Starptautiskās Jūras pētniecības padomes (ICES) 8. rajonā, ar Komisijas Deleģēto regulu (ES) 2018/188 (3) tika pagarināts uz 2018., 2019. un 2020. gadu. Minētais atbrīvojums attiecībā uz OTM un PTM ar Komisijas Deleģēto regulu (ES) Nr. 1394/2014 (4) jau bija piešķirts uz 2015., 2016. un 2017. gadu sakarā ar pamatotiem argumentiem par grūtībām vēl vairāk palielināt selektivitāti.
                  
               
                     (5)
                  
                  
                     PTM kļūdas pēc tika nejauši izslēgts no Deleģētās regulas (ES) 2018/188, un iepriekš minētās dalībvalstis lūdza Komisiju izlaidumu labot. Lai aptvertu visus pelaģiskos zvejas rīkus (OTM un PTM) Eiropas anšova, makreles un stavridu nozveju kontekstā, atsauce tikai uz vienu zvejas rīku būtu jāsvītro.
                  
               
                     (6)
                  
                  
                     Tāpēc Deleģētā regula (ES) Nr. 1394/2014 būtu attiecīgi jāgroza.
                  
               
                     (7)
                  
                  
                     Šajā regulā paredzētie pasākumi tieši ietekmē Savienības kuģu zvejas sezonas plānošanu un saistītās saimnieciskās darbības, tāpēc šai regulai būtu jāstājas spēkā tūlīt pēc tās publicēšanas. Deleģēto regulu (ES) 2018/188 piemēro no 2018. gada 1. janvāra, tāpēc šī regula būtu jāpiemēro no 2020. gada 1. janvāra,
                  
               IR PIEŅĒMUSI ŠO REGULU.
         
            1. pants
            Deleģētās regulas (ES) Nr. 1394/2014 3. panta c) punktu aizstāj ar šādu:
            
                        “c)
                     
                     
                        2018., 2019. un 2020. gadā līdz 4 % no Eiropas anšova, makreles un stavridu gada kopējās nozvejas, kas Eiropas anšova, makreles un stavridu specializētajā zvejā ICES 8. rajonā gūta pelaģisko traleru zvejniecībā, kurā izmanto pelaģiskos traļus;”.
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 28. augustā.
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 28.12.2013., 22. lpp.
         
         
            (2)  https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f.
         
            (3)  Komisijas Deleģētā regula (ES) 2018/188 (2017. gada 21. novembris), ar ko groza Deleģēto regulu (ES) Nr. 1394/2014, ar kuru izveido izmetumu plānu dažām pelaģiskajām zvejniecībām, kas darbojas dienvidrietumu ūdeņos (OV L 36, 9.2.2018., 1. lpp.).
         
            (4)  Komisijas Deleģētā regula (ES) Nr. 1394/2014 (2014. gada 20. oktobris), ar kuru izveido izmetumu plānu dažām pelaģiskajām zvejniecībām, kas darbojas dienvidrietumu ūdeņos (OV L 370, 30.12.2014., 31. lpp.).